Marechiare

File:Marechiare (1902) - Words S. Di Giacomo - Voice Ferdinando De Lucia.ogg
Marechiare è na canzóna napulitana do 1886.

 Curiusità 
Salvatore Di Giacomo, screvette 'e vierze 'e chesta canzona, senza canoscere 'o posto, ca anticamente, nfi a mità do milleottuciento era chiammato "Santa Maria del Faro", se dice anze ca steva assettato cu cummerità a nu tavulino do Cafè Gambrinus a Piazza Triesto e Trento.

Sulo paricchie anne doppo, nu juorne d'abbrile, isso jette pa primma vota a vedè Marechiaro; nce accumpagnaje na studentessa 'ngrese, e nce arrivajeno a buordo 'e na nave a vela piccerella e nzieme a ata ggente.

'O 1914, fuje girato nu film muto; "A Marechiaro 'nce stà na fenesta", cu 'a regia 'e Elvira Notari, primmo esempio 'e femmene regista, nu dramma passiunale ispitato da fammosa canzona 'e Di Giacomo e Tosti.

 'E pparole 
Quanno sponta la luna a Marechiare
pure li pisce nce fann' a l'ammore,
se revotano l'onne de lu mare,
pe la priezza cagneno culore
quanno sponta la luna a Marechiare.

A Marechiare nce sta na fenesta,
pe' la passione mia nce tuzzulea,
nu carofano adora int'a na testa,
passa l'acqua pe sotto e murmuléa,
A Marechiare nce sta na fenesta
Ah! Ah!
A Marechiare, a Marechiare,
nce sta na fenesta.

Chi dice ca li stelle so lucente
nun sape l'uocchie ca tu tiene nfronte.
Sti doje stelle li saccio io sulamente.
dint'a lu core ne tengo li ponte.
Chi dice ca li stelle so lucente?

Scetate, Carulì, ca l'aria è doce.
quanno maie tanto tiempo aggio aspettato?
P'accompagnà li suone cu la voce
stasera na chitarra aggio portato.
Scetate, Carulì, ca l'aria è doce.
Ah! Ah!
O scetate, o scetate,
scetate, Carulì, ca l'area è doce.

Categurìa:'E canzone napulitane